Legal Document

Category: 292

Text:
19. ΒΑΣΙΛΙΚΟΝ ΔΙΑΤΑΓΜΑ υπ’ αριθ.804 της 30/30 Δεκ.1972 (ΦΕΚ Α΄ 240) Περί καθορισμού των διατηρουμένων υπέρ του Νομάρχου Αττικής αρμοδιοτήτων, κατά την παρ.1 του άρθρ.1 του Ν.Δ.1147/1972, επί αντικειμένων αρμοδιότητος του Υπουργείου Κοινωνικών Υπηρεσιών. Έχοντες υπ’ όψιν: 1)Τας διατάξεις του άρθρ.3 του Ν.Δ.532/1970 «περί συμπληρώσεως διατάξεων περί διοικητικής αποκεντρώσεως». 2)Τας διατάξεις του άρθρ.5 του Ν.Δ.1147/1972 «περί διοικήσεως της Μείζονος Πρωτευούσης». 3)Την υπ’ αριθ.11300/Δ/5.7.1972 απόφασιν του Πρωθυπουργού (ΦΕΚ 473/Β/1972). 4)Την υπ’ αριθ.954/30.9.1972 γνωμοδότησιν του Ανωτάτου Συμβουλίου Δημοσίων Υπηρεσιών. 5)Την υπ’ αριθ.706/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Κοινωνικών Υπηρεσιών, απεφασίσαμεν και διατάσσομεν: Αρμοδιότητες Νομάρχου Αττικής Άρθρ.1.-Εκ των μεταβιβασθεισών δια της παρ.1 του άρθρ.5 του Ν.Δ.1147/1972 εις τους Αναπληρωτάς Νομάρχας-Προϊσταμένους των Διαμερισμάτων της Νομαρχίας Αττικής αρμοδιοτήτων, διατηρούνται υπέρ του Νομάρχου Αττικής αι κάτωθι αρμοδιότητες επί αντικειμένων του Υπουργείου Κοινωνικών Υπηρεσιών. Α΄ Γενική Διεύθυνσις Υγιεινής Διεύθυνσις Δημοσίας Υγιεινής Η έγκρισις της απαιτουμένης δαπάνης δια την εκτέλεσιν μικρών εξυγιαντικών έργων. (Άρθρ.1 Ν.Δ.1744/1942 ΦΕΚ 232/42, άρθρ.17 Ν.Δ.3620/1956 ΦΕΚ 270/1956). Β΄.Γενική Διεύθυνσις Κοινωνικής Προνοίας. 1.Διεύθυνσις Παιδικής Προστασίας α)Η δωρεάν διάθεσις υλικών εξ ενός ιδρύματος Παιδικής Προστασίας εις έτερον ως και η μεταφορά αδιαθέτων κεφαλαίων, προερχομένων εκ κρατικής επιχορηγήσεως, από Διαμερίσματος εις Διαμέρισμα, του Νομού Αττικής. (Παρ.1 άρθρ.11 Νόμ. 4051/1960, ΦΕΚ 68/60). β) Ο διορισμός μελών των Επιτροπών Παιδικών Εξοχών. (Εδαφ. ε’ παρ. 1 άρθρ. 5 Νομ. 749/1948, Φ.Ε.Κ. 200/48). 2.Διεύθυνσις Δημοσίας Αντιλήψεως. Η άσκησις εποπτείας επί των φιλανθρωπικών και κοινωφελούς χαρακτήρος σωματείων και ιδρυμάτων (Ν.Δ. 795/71 Φ.Ε.Κ. 1/71 και 1111/72 Φ.Ε.Κ. 23/72 και Α.Κ. άρθρ. 108-122), ων η κατά τόπον αρμοδιότης εκτείνεται εις πλείονα του ενός διαμερίσματα. 3.Διεύθυνσις Λαϊκής Κατοικίας. (Η άσκησις εποπτείας επί των Οικοδομικών Συνεταιρισμών (Β.Δ.1059/66 ΦΕΚ.287/66,Α.Ν. 201/1967, ΦΕΚ. 215/1967, ως ετροποποιήθη δια του Ν.Δ. 886/1971 ΦΕΚ. 109/1971), ων η κατά τόπον αρμοδιότης εκτείνεται εις πλείονα του ενός Διαμερίσματα). Η παρ. 3 κατηργήθη δια της παρ.3 του άρθρ.2 Π.Δ. 180/1974 (ανωτ. σελ. 206,745). Γ΄.Γενικαί Υπηρεσίαι Διεύθυνσις Οικονομικών. Η ανακατανομή των εκ των ειδικών λογαριασμών «Ιατρική Αντίληψις και Ασφάλισις» πιστώσεων και η δι’ εντολών κίνησις τούτων. (Άρθρ.18 Ν.Δ. 2592/53, άρθρ. 2 Ν.Δ. 3097/54, άρθρ. 16 Νομ. 3487/55). Συμβούλια Επιτροπαί Άρθρ.2.-1.Παρ’ εκάστη Διεύθυνσει Κοινωνικών Υπηρεσιών των Διαμερισμάτων του Νομού Αττικής συνιστώνται τα προβλεπόμενα συμβούλια και επιτροπαί υπό των άρθρων 2,3,4,5 και 6 του Β.Δ. 245/1971 «περί των παρά ταις περιφερειακαίς υπηρεσίαις αρμοδιότητος Υπουργείου Κοινωνικών Υπηρεσιών, συμβουλίων και επιτροπών». 2.(Αντικαθίσταται το εδαφ. α΄ των παρ. 1 και 5 του άρθρ. 2 του Β.Δ. 245/1971, τομ. 35 σελ. 36,31). Ισχύς Άρθρ.3.-Η έναρξις ισχύος του παρόντος καθορισθήσεται κατά τας διατάξεις του άρθρ. 12 του Ν.Δ. 1147/1972. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.